stanford-oval/wikipedia huggingface dataset:
אמפלוגרפיה

| --- | --- |

ויטיס לאברוסקה
 סוג:  דיסציפלינה 
 
אמפלוגרפיה (באנגלית: Ampelography; מהמלים ביוונית: ἄμπελος, "גפן" + γράφος, "כתיבה") היא תחום הבוטניקה העוסק בזיהוי וסיווג של גפנים. באופן מסורתי זה נעשה על ידי השוואת הצורה והצבע של עלי הגפן וגרגרי הענבים; לאחרונה חקר הגפנים עבר מהפכה על ידי טביעת אצבע של DNA.
היסטוריה מוקדמת

גפן הענבים הוא מין משתנה ביותר וחלק מזני הענבים, כמו פינו נואר, עוברים מוטציות בתדירות גבוהה במיוחד. עם זאת, ענבי היין וענבי המאכל היו חשובים עוד מימי קדם, ולכן סכומי כסף גדולים יכולים להיות קשורים בזיהוי נכון של מינים ושיבוטים שונים של גפנים.
מדע האמפלוגרפיה החלה להתפתח ברצינות במאה ה-19, כאשר הפך לחשוב להבין יותר את תכונות המינים השונים של הגפן, שכן לחלק מהם הייתה עמידות שונה מאוד למחלות ומזיקים כמו כנימת הפילוקסרה.
ספרי זיהוי רבים של גפנים פורסמו בתקופה זו, אחד מהם הוא Ampélographie française של ויקטור רנדו משנת 1857, הכולל ליטוגרפיות בצבע באיור יד של אז'ן גרובון.
פייר גאלה

עד מלחמת העולם השנייה, אמפלוגרפיה הייתה אמנות. אחר כך פייר גאלה (Pierre Galet) מבית הספר הלאומי הגבוה לחקלאות של מונפלייה (École nationale supérieure agronomique de Montpellier) ערך הרכבה שיטתית של קריטריונים לזיהוי גפנים. שיטת גאלה התבססה על צורתם וקווי המתאר של העלים, מאפיינים של גידול נצרים, קצוות זימרות, פטוטרות, מין הפרחים, צורת אשכולות הענבים וצבעם, גודלם וחריצי הענבים עצמם. הענבים מושפעים פחות מגורמים סביבתיים מאשר העלים וענפים. הוא כלל אפילו את טעם הענבים כקריטריון, אבל זה היה די סובייקטיבי.
לאחר מכן פרסם גאלה את הספר המגדיר, Ampélographie pratique, בשנת 1952, ובו 9,600 סוגי גפנים. Ampélographie pratique תורגם לאנגלית על ידי לוסי מורטון, פורסם ב-1979 ועודכן ב-2000.
אמפלוגרפיה אוניברסלית היסטורית מאוירת

בשנת 2012, המוציא לאור האיטלקי L'Artistica Editrice פרסם אמפלוגרפיה היסטורית אוניברסלית מאוירת, סידרה של שלושה כרכים המכילה את הספרים החשובים ביותר שנערכים בצרפת ובאיטליה בין השנים 1800 לבין 1900:
האמפלוגרפיה של פייר ויאלה וויקטור ורמורל
מדור הענבים של פומונה איטליאנה מאת הרוזן ג'ורג'יו גאלסיו
Ampelografia Italiana של משרד החקלאות האיטלקי
הספרים אוספים 551 לוחות צבעוניים של ענבים מכל העולם, עם טקסטים באיטלקית ובאנגלית, המתארים את המאפיינים המורפולוגיים והחקלאיים של כל זן גפן, כמו גם את המילים הנרדפות והעניים המיוחדים ההיסטוריים שלהם.
DNA

קרול מרדית' מאוניברסיטת קליפורניה בדייוויס, הייתה חלוצה בשימוש בטביעת האצבע הגנטית (פרופיל DNA) לזיהוי גפן. ההצלחות המפורסמות בטכניקה כוללות הוכחת זהותם של זינפנדל, פרימיטיבו ו-Crljenak Kaštelanski, וזיהוי הוריו של סנג'ובזה כ-Ciliegiolo ו-Calabrese Montenuovo. תרגילים כאלה נותנים תובנות חשובות לגבי דפוסים היסטוריים של סחר והגירה.
לקריאה נוספת

Galet Ampélographie Pratique המקורי הוא הספר המובהק, בתרגום לצרפתית או בתרגום לאנגלית, אך מזמן אזל מהדפוס ואינו כולל ראיות DNA.
הערות שוליים

↑  "Illustrated Historical Universal Ampelography". infowine.com. VINIDEA Srl. 2012-05-22. נבדק ב-2022-09-14. Ampelography is the science of identifying, naming and classifying grape varieties through detailed analysis of the unique characteristics of the plant, its morphology and the different phases of its development. At the same time, however, the vine has its own extraordinary aesthetic and iconographic appeal.
| --- | --- |
בקרת זהויות :  GND: 4419761-5
אלפרד ויננברג

| --- | --- |

אלפרד ויננברג
 לידה:  20 ביולי 1891 זרבור, הקיסרות הגרמנית הקיסרות הגרמנית
 פטירה:  30 בדצמבר 1963 (בגיל 72) קרפלד, גרמניה המערבית גרמניה המערבית
 מדינה:  גרמניה 
 השתייכות:   צבא הקיסרות הגרמנית  רייכסווהר  משטרת הסדר אס אס ואפן אס אס
 תקופת הפעילות:  1913–1945 (כ־32 שנים)
 דרגה:   אובר-גרופנפיהרר
 תפקידים בשירות
 מפקד דיוויזיית האס אס ה-4 מפקד קורפוס הפאנצר אס אס הרביעי מפקד משטרת הסדר
 פעולות ומבצעים
 מלחמת העולם הראשונה מלחמת העולם השנייה
 עיטורים
   צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה   אות הפציעה (זהב)    אות המערכה של החזית המזרחית
 
אובר-גרופנפיהרר אלפרד ויננברג (בגרמנית: Alfred Wünnenberg; 20 ביולי 1891 – 30 בדצמבר 1963) היה מפקד בכיר בוואפן אס אס שפיקד על משטרת הסדר.
ביוגרפיה > תחילת דרכו

ויננברג נולד ב-20 ביולי 1891 בעיר זרבור שהשתייכה אז לקיסרות הגרמנית. העיר נמצאת כיום בתחומי צרפת המודרנית. ב-25 בפברואר 1913 הוא התגייס לצבא הקיסרות הגרמנית, והוצב ברגימנט הרגלים ה-56 (הפרוסי). עם פרוץ מלחמת העולם הראשונה באוגוסט 1914 הוא כבר היה מפקד פלוגה. בספטמבר של אותה שנה הוא נפצע במהלך קרבות החזית המערבית. וב-1915 נפצע פעם נוספת בחזית המזרחית. בנוסף על כך הוא קיבל הכשרה כטייס קרבי. פרט לשתי מחלקות של צלב הברזל, במהלך המלחמה הוא קיבל גם את אות הפציעה בזהב. עם תום המלחמה ופירוקו של הצבא הקיסרי, הצטרף לרייכסווהר, ובספטמבר 1920 עזב אותו בדרגת האופטמן. הוא התגייס כאובר-לויטננט למשטרת פרוסיה. הוא מילא תפקידי הדרכה ומטה במשטרה, ובשנת 1929 התחתן ונולדה לו בת. ב-1 במאי 1933 הוא הצטרף למפלגה הנאצית וקיבל את מספר החבר 2.222.600. החל מאוגוסט 1933 פיקד על משטרת ביטום, החל ממאי 1934 על משטרת גלייביץ, החל מפברואר 1935 על משטרת זארבריקן, מאוקטובר 1937 על משטרת מנהיים. בדצמבר 1938 מונה לקצין בכיר במשטרת הסדר.
ביוגרפיה > מלחמת העולם השנייה

לאחר פרוץ מלחמת העולם השנייה בספטמבר 1939 הצטרף ויננברג לאס אס, וקיבל את מספר החבר 405.898. ב-2 באוקטובר של אותה שנה מונה למפקד רגימנט הרובאים-משורה ה-3 של האס אס, וקיבל דרגת שטנדרטנפיהרר. הוא פיקד על הרגימנט שלו במהלך המערכה על צרפת ועל ארצות השפלה ב-1940, ובמהלך מבצע ברברוסה ב-1941, וב-15 בנובמבר של אותה שנה הוענק לו צלב האבירים של צלב הברזל. ב-15 בדצמבר של אותה שנה מונה למפקד דיוויזיית אס אס משטרה הרביעית. הוא לחם עם הדיוויזיה בקרבות החזית המזרחית, ולאות הוקרה קיבל ב-23 באפריל 1942 תוספת של עלי אלון לצלב האבירים שלו והועלה לדרגת בריגדפיהרר. ב-1 ביולי 1943 הועלה לדרגת אובר-גרופנפיהרר, וב-5 באוגוסט של אותה שנה הוא הועבר לפקד על קורפוס הפאנצר אס אס הרביעי, והחזיק בתפקיד עד 23 באוקטובר של אותה שנה. עוד לפני כן מונה למפקד משטרת הסדר - ארגון שריכז תחתיו את מרבית ארגוני המשטרה והז'נדרמריה בגרמניה והארצות הכבושות. ויננברג החזיק בתפקיד עד סוף המלחמה. בימים האחרונים של המלחמה, הדיח היטלר את היינריך הימלר מתפקיד ראש המשטרה הגרמנית, ונתן לוויננברג את התפקיד במקומו.
ביוגרפיה > אחריתו

לאחר המלחמה נכלא ויננברג בדכאו, אולם שוחרר ב-1947. לאחר שחרורו חי בקרפלד עד מותו ב-30 בדצמבר 1963 בגיל 72.
אמיל הנרוהן

| --- | --- |
אמיל הנרוהן במלודיפסטיבלן 2023
אמיל הנרוהן במלודיפסטיבלן 2023
 לידה:  16 ביוני 1997 (בן 27) בפסקה זו רשומה אחת נוספת שטרם תורגמה, שוודיה 
 שם לידה:  אמיל סטפן לילברור הנרוהן
 מוקד פעילות:  שוודיה שוודיה
 תקופת הפעילות:  מ-2012
 שפה מועדפת:  שוודית
 פרופיל ב-IMDb
 
אמיל הנרוהן (בשוודית: Emil Henrohn; נולד ב-16 ביוני 1997) הוא זמר שוודי ואושיית רשת. בגיל 15 התחבר ללהקת A*Base, מחווה ללהקת Ace of Base.
ביוגרפיה

בשנת 2022 זכה הנרוהן לחשיפה רבה בזכות הסרטון "Jag er mamma", שפורסם לראשונה ב-Tiktok. מאז הפך לאחד מהטיקטוקרים המובילים בשוודיה, עם מיליוני צפיות בסרטוניו.
בשנת 2023 גילם את דמותו של ווף במחזמר שיער. כמו כן, נחשף כי הוא עתיד להשתתף במלודיפסטיבלן, הקדם הלאומי של שוודיה לאירוויזיון 2023, עם השיר "Mera mera mera".‏ הוא השתתף במקצה הרביעי, שנערך ב-25 בפברואר, ולא העפיל לשלב הבא.
הערות שוליים

↑  "Sweden: The artists for Melodifestivalen 2023 revealed". EurovisionWorld.com (באנגלית בריטית). Christian Petersen. 2022-11-29. נבדק ב-2023-03-05.
| --- | --- |
בקרת זהויות :  MusicBrainz: 68ce9c2e-6210-4d73-9bae-2ce17970c539
אלן טיילור

| --- | --- |

 לידה:  13 בינואר 1959  (בן 65) סן פרנסיסקו, ארצות הברית 
 שם לידה:  Alan Jamieson Taylor 
 מדינה:  ארצות הברית 
 תקופת הפעילות:  מ-1988
 עיסוק:  במאי, מפיק
 מקום לימודים:  אוניברסיטת ניו יורק 
 יצירות בולטות:  תור: העולם האפל
 פרסים והוקרה:  פרס גילדת הבמאים האמריקאים לבימוי סדרת דרמה (2007)  פרס אמי (2007)  פרס הוגו לעיבוד הדרמטי הטוב ביותר (ארוך) (2012)  פרס אמי לבימוי הטוב ביותר בסדרת דרמה (2007)  פרס אמי לבימוי הטוב ביותר בסדרת דרמה (2007) 
 פרופיל ב-IMDb
 
אלן טיילור (באנגלית: Alan Taylor; נולד ב-13 בינואר 1959) הוא במאי קולנוע וטלוויזיה אמריקאי, מפיק טלוויזיה ותסריטאי. הוא מוכר בזכות עבודתו בתוכניות טלוויזיה כמו: "אבודים", "הבית הלבן", "סקס והעיר הגדולה" ו"משחקי הכס". וכן ביים את הסרטים "תור: העולם האפל" ו"שליחות קטלנית: ג'נסיס".
ביוגרפיה

טיילור הוא בנם של ג'יימס טיילור שעבד כצלם וידאו, ומימי קזורט שהייתה אוצרת בגלריה הלאומית של קנדה. הוא גדל באוטווה, קנדה, למד היסטוריה באוניברסיטת טורונטו, עבר לאוניברסיטת קולומביה ולאחר מכן החל ללמוד קולנוע באוניברסיטת ניו יורק.
ביוגרפיה > קריירה

טיילור ביים תוכניות טלוויזיה רבות בעיקר ברשת HBO. בנוסף לעבודתו הטלוויזיות, טיילור ביים חמישה סרטי קולנוע, ביניהם תור: העולם האפל ושליחות קטלנית: בראשית.
טיילור הצטרף לצוות הסדרה דדווד, והיה הבמאי של העונה הראשונה. בנוסף ביים את פרקי הפיילוט של הסדרה מד מן, שני פרקים בעונה הראשונה של משחקי הכס וארבעה פרקים בעונה השנייה.
ביוגרפיה > חיים אישיים

טיילור מתגורר בברוקלין, ניו יורק ולו שלושה ילדים.
פילמוגרפיה > סרטים שביים

תור: העולם האפל (2013)
שליחות קטלנית: ג'נסיס (2015)
הקדושים של ניוארק (2021)
אמדה ג'יבו

| --- | --- |
אין תמונה חופשית
 לידה:  5 במרץ 1885 רושפור, צרפת 
 פטירה:  18 באוגוסט 1957  (בגיל 72) רושפור, צרפת 
 הישג בולט:  היה אלוף צרפת 4 פעמים
 מקצוע נוסף:  דוור
 מדינה:  צרפת
 
אמדה ג'יבו (בצרפתית: Amédée (Aimé) Gibaud;‏ 5 במרץ 1885 – 18 באוגוסט 1957) היה שחמטאי צרפתי.
קריירה

ג'יבו היה ארבע פעמים אלוף צרפת לשחמט בשנים 1928, 1930, 1935 ו-1940. שלוש פעמים זכה באליפות צרפת בשחמט בהתכתבות, בשנים 1929, 1931 ו-1932. למרות כל הישגיו הגדיר את עצמו כחובב שחמט ובמקצועו היה דוור.
ג'יבו חלק מקום 4-5 בתחרות רמסגייט בשנת 1929 (ניצח: ויליאם גיבסון).
ג'יבו ייצג את נבחרת צרפת בשתי אולימפיאדות:
באולימפיאדת השחמט 1924, אולימפיאדת השחמט הלא רשמית הראשונה שהתקיימה במקביל לאולימפיאדת פריז (1924). השיג 3.5 נקודות מ-8 משחקים.
באולימפיאדת השחמט 1936, אולימפיאדת השחמט הלא רשמית השלישית שהתקיימה במקביל לאולימפיאדת ברלין (1936). ג'יבו שיחק בלוח השני והשיג 3.5 נקודות מ-17 משחקים.
הערות שוליים

↑  GIBAUD Amédée, באתר Heritage des Echecs Francais
↑  Chess Olympiad: Paris 1924, באתר OlimpBase
↑  unofficial Chess Olympiad: Munich 1936, באתר OlimpBase
אליפות גביע המורשת של NXT

| אליפות גביע המורשת של NXT> פרטים |
| --- | --- |
ארגון מפעיל: WWE
מותג: NXT
תאריך יצירה: 10 בספטמבר 2020
האלוף הנוכחי: צ'ארלי דמפסי
תאריך זכייה: 13 באוגוסט 2024
שמות קודמים:   אליפות גביע המורשת של NXT UK  (2020–2022)  אליפות גביע המורשת של NXT  (2023–היום) 
סטטיסטיקות
האלוף הראשון: איי-קיד
הכי הרבה זכיות: נועם דר ‏(3 זכיות)
האלוף לזמן הארוך ביותר: נועם דר ‏(341 ימים)
האלוף לזמן הקצר ביותר: מארק קופי ‏(14 ימים)
האלוף המבוגר ביותר: מארק קופי ‏(32 שנים, 130 ימים)
האלוף הצעיר ביותר: איי-קיד ‏(23 שנים, 201 ימים)
האלוף הכבד ביותר: טוני דיאנג'לו ‏(113 ק"ג)
האלוף הקל ביותר: איי-קיד ‏(70 ק"ג)
אליפות גביע המורשת של NXT UK (באנגלית: NXT UK Heritage Cup Championship) היא תואר אליפות היאבקות מקצועית, שנוצר על ידי ארגון ההיאבקות האמריקאי, ה-WWE, ושייך למותג NXT. האליפות נחשפה ב-10 בספטמבר 2020, והיא מוגנת תחת "חוקי סיבובים בריטים". האלוף הראשון היה איי-קיד. האלוף הנוכחי הוא צ'ארלי דמפסי.
היסטוריה

ב-10 בספטמבר 2020, ה-WWE החליט להשיק מחדש את המותג NXT UK ואת התוכנית השבועית לאחר היעדרות ממושכת מאז חודש מרץ בשל מגפת הקורונה, שפקדה את העולם. ביחד עם ההחלטה על ההשקה מחדש, הארגון הודיע על קיום טורניר גביע המורשת של NXT UK אשר יקבע את אלוף גביע המורשת הראשון של NXT UK.
רק שבעה מתוך שמונת המשתתפים בטורניר נחשפו במהלך ההכרזה: "פלאש" מורגן ובסטר, נועם דר, אלכסנדר וולף, איי-קיד, דייב מסטיף, טרנט סבן וג'וסף קונרס. המשתתף השמיני נקבע ב-1 באוקטובר בפרק של התוכנית NXT UK במהלך קרב משולש שבו קני ויליאמס ניצח את אשטון סמית' ואמיר ג'ורדן כדי להשיג את המקום האחרון בטורניר. קרב הגמר שודר לאחר עיכוב הקלטות ב-26 בנובמבר, ובו איי-קיד ניצח את סבן כדי להפוך לאלוף הראשון (התאריך המדויק שבו הקרב הוקלט לא ידוע).
בניגוד לשאר האליפויות ב-WWE (ובהיאבקות המקצועית בכלל), אליפות גביע המורשת של NXT UK מיוצגת על ידי גביע במקום חגורת אליפות. בנוסף, האליפות מוגנת תחת "חוקי סיבוב בריטים".
היסטוריה > חוקי סיבובים בריטים

קרבות מכילים שישה סיבובים בני שלוש דקות.
הקרבות הם מסוג 2 מתוך 3 הכרעות.
בין כל סיבוב יש הפסקה של עשרים שניות.
הכרעה יכולה להיקבע על ידי הצמדה, הכנעה או ספירת חוץ.
כשהכרעה מתרחשת, הסיבוב מסתיים.
הקרב מסתיים לאחר שמתאבק מנצח בשתי הכרעות.
במקרה שיש פסילה או נוקאאוט, הקרב מסתיים באופן מיידי ואין צורך בקיומם של שתי הכרעות.
במקרה שכל ששת הסיבובים הושלמו, המנצח בקרב הוא זה שהשיג יותר הכרעות.
היסטוריה > הטורניר להכתרת האלוף הראשון

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | סיבוב ראשון   NXT UK   שודר: 1–22 באוקטובר 2020 | סיבוב ראשון   NXT UK   שודר: 1–22 באוקטובר 2020 |  |  | חצי גמר   NXT UK   שודר: 5–12 בנובמבר 2020 | חצי גמר   NXT UK   שודר: 5–12 בנובמבר 2020 |  |  | גמר   NXT UK   שודר: 26 בנובמבר 2020 | גמר   NXT UK   שודר: 26 בנובמבר 2020 |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  אלכסנדר וולף  |  1 |   |   |  |  |   |   |  |  |
|  |  אלכסנדר וולף  |  1 |   |   |  |  |   |   |  |  |
|  |  נועם דר |  2 |   |   |  |  |   |   |  |  |
|  |  נועם דר |  2 |   |   |  נועם דר |  1 |   |   |  |  |
|  |  |  |   |   |  נועם דר |  1 |   |   |  |  |
|  |  |  |   |   |  איי-קיד |  2 |   |   |  |  |
|  |  איי-קיד |  2 |   |   |  איי-קיד |  2 |   |   |  |  |
|  |  איי-קיד |  2 |   |   |  |  |   |   |  |  |
|  |  "פלאש" מורגן ובסטר |  1 |   |   |  |  |   |   |  |  |
|  |  "פלאש" מורגן ובסטר |  1 |   |   |  |  |   |   |  איי-קיד |  2 |
|  |  |  |   |   |  |  |   |   |  איי-קיד |  2 |
|  |  |  |   |   |  |  |   |   |  טרנט סבן |  1 |
|  |  דייב מסטיף |  נוקאאוט |   |   |  |  |   |   |  טרנט סבן |  1 |
|  |  דייב מסטיף |  נוקאאוט |   |   |  |  |   |   |  |  |
|  |  ג'וסף קונרס |  — |   |   |  |  |   |   |  |  |
|  |  ג'וסף קונרס |  — |   |   |  דייב מסטיף |  1 |   |   |  |  |
|  |  |  |   |   |  דייב מסטיף |  1 |   |   |  |  |
|  |  |  |   |   |  טרנט סבן |  2 |   |   |  |  |
|  |  טרנט סבן |  2 |   |   |  טרנט סבן |  2 |   |   |  |  |
|  |  טרנט סבן |  2 |   |   |  |  |   |   |  |  |
|  |  קני ויליאמס |  1 |   |   |  |  |   |   |  |  |
|  |  קני ויליאמס |  1 |   |   |  |  |   |   |  |  |
↑  פיט דאן שימש כשופט המיוחד.
רשימת האלופים

| # | מתאבק | שינוי אליפות> תאריך | שינוי אליפות> אירוע | שינוי אליפות> מיקום | סטטיסטיקת כהונה> מספר כהונה | סטטיסטיקת כהונה> ימים כאלוף | סטטיסטיקת כהונה> ימים כאלוף המוכרים על ידי הארגון | הערות |
| --- | --- | --- | --- | --- | --- | --- | --- | --- |
| 1 | איי-קיד | 26 בנובמבר 2020 | NXT UK | לונדון, אנגליה | 1 | — | 174 | ניצח את טרנט סבן בתוצאה 1–2 בגמר הטורניר והפך לאלוף הראשון. ארגון ה-WWE מכיר בתקופת כהונתו מתאריך השידור ב-26 בנובמבר 2020, עקב עיכוב הקלטות. התאריך הרשמי שבו הקרב התקיים אינו ידוע. |
| 2 | טיילר בייט | 20 במאי 2021 | NXT UK | לונדון, אנגליה | 1 | — | 160 | ניצח את איי-קיד בתוצאה 0–1. ארגון ה-WWE מכיר בתקופת כהונתו מתאריך השידור ב-20 במאי 2021, עקב עיכוב הקלטות. התאריך הרשמי שבו הקרב התקיים אינו ידוע. |
| 3 | נועם דר | 6 באוקטובר 2021 | NXT UK | לונדון, אנגליה | 1 | 260 | 259 | ניצח את בייט בתוצאה 1–2. ארגון ה-WWE מכיר בתקופת כהונתו מתאריך השידור ב-28 באוקטובר 2021, עקב עיכוב הקלטות. |
| 4 | מארק קופי | 23 ביוני 2022 | NXT UK | לונדון, אנגליה | 1 | 14 | 34 | ניצח את דר בתוצאה 1–2. שה סמואלס הורחק ממתחם הזירה. ארגון ה-WWE מכיר בתקופת כהונתו מתאריך השידור ב-14 ביולי 2022, עקב עיכוב הקלטות. |
| 5 | נועם דר | 7 ביולי 2022 | NXT UK | לונדון, אנגליה | 2 | 341 | 292 | ניצח את קופי בתוצאה 1–2. ארגון ה-WWE מכיר בתקופת כהונה זו החל מ-25 באוגוסט 2022, עקב עיכוב הקלטות. לאחר קיום אירוע Worlds Collide בספטמבר 2022, חגורת האליפות לא הייתה פעילה עד שהוחזרה ב-4 באפריל 2023 בפרק של התוכנית NXT, צעד שהעביר את שם חגורת האליפות להיות שייך למותג זה תחת השם אליפות גביע המורשת של NXT. |
| 6 | ניית'ן פרייזר | 13 ביוני 2023 | NXT | אורלנדו, פלורידה | 1 | 70 | 69 | ניצח את אורו מנסה בתוצאה 1–2, שהתאבק בשם נועם דר, לאחר שהאחרון סבל מפציעה. |
| 7 | נועם דר | 22 באוגוסט 2023 | NXT :Heatwave | אורלנדו, פלורידה | 3 | 189 | 189 | ניצח את ניית'ן פרייזר בתוצאה 1–2. |
| 8 | צ'ארלי דמפסי | 27 בפברואר 2024 | NXT | אורלנדו, פלורידה | 1 | 77 | 76 | ניצח את נועם דר בתוצאה 1–2. |
| 9 | טוני דיאנג'לו | 14 במאי 2024 | NXT | אורלנדו, פלורידה | 1 | 91 | 90 | ניצח את צ'ארלי דמפסי בתוצאה 1–2. דמפסי הגן על הגביע בכוחות עצמו, זאת בעקבות שחברי קבוצת No Quarter Catch Crew (מיילס בורן ודיימון קמפ) נחטפו לפני הקרב על ידי משפחת דיאנג'לו (כחלק מהעלילה). |
| 10 | צ'ארלי דמפסי | 13 באוגוסט 2024 | NXT | אורלנדו, פלורידה | 2 | 39+ | 39+ | ניצח את טוני דיאנג'לו בתוצאה 1–2 בפרק של התוכנית NXT. |
זכיות משולבות

| דירוג | מתאבק | מספר החזקות בתואר | מספר ימים משולבים בהחזקת התואר | מספר ימים משולבים בהחזקת התואר לפי WWE |
| --- | --- | --- | --- | --- |
| 1 | נועם דר | 3 | 790 | 739 |
| 2 | איי-קיד | 1 | ≥175 | 174 |
| 3 | טיילר בייט | 1 | ≥161 | 160 |
| 4 | צ'ארלי דמפסי | 1 | 116+ | 116+ |
| 5 | טוני דיאנג'לו | 1 | 91 | 90 |
| 6 | ניית'ן פרייזר | 1 | 70 | 69 |
| 7 | מארק קופי | 1 | 14 | 42 |
הערות שוליים

↑  ארגון ההיאבקות ה-WWE מכריז על גביע המורשת של NXT UK
1 2 3  אלוף גביע המורשת של NXT UK יוכתר לאחר קיום טורניר של שמונה משתתפים
1 2  ה-WWE מכתיר את אלוף גביע המורשת הראשון של NXT UK
אלן ברנאר

אלן ברנאר שובר את שיא העולם ב-100 מטר חופשי באיינדהובן, 2008
אלן אנדרה לואיס אדמונד ברנאר (בצרפתית: Alain André Louis Edmond Bernard; נולד ב-1 במאי 1983) הוא שחיין עבר צרפתי, אלוף אולימפי (בייג'ינג 2008) בעל 4 מדליות, סגן אלוף עולם (רומא 2009) ושיאן העולם בעבר במשחה היוקרתי ביותר ל-100 מטר חופשי ובמשחה ל-50 מטר חופשי.
ברנאר היה לשחיין הראשון בהיסטוריה ששחה 100 מטר חופשי מתחת ל-47 שניות והוא בעל התוצאה השלישית בטיבה במשחה זה, בכל הזמנים.
ביוגרפיה

נולד באובניה הסמוכה למרסיי. עד גיל 16 לא נחשב כשחיין מצטיין והתמחה במשחי הגב והמעורב האישי. מאמנו במועדון השחייה של אנטיב, דניס אגווין, ששם לב לכך שברנאר גבה במהירות (דבר שגרם לו לבעיה של כאבי גב), המליץ לו להסב את התמחותו למשחים בסגנון חופשי מאחר שהאמין שגובהו הרב ומוטת זרועותיו יסייעו לו יותר בסגנון זה. ברנאר אף חיזק את גופו והצליח להתקדם בשחייה העולמית. ב-2006 סיים שביעי באליפות אירופה וב-2007, אותה החל כששיאו האישי ב-100 מטר חופשי עומד על 49.21 שניות, הגיע תשיעי באליפות העולם בשחייה. ביוני 2008 שיפר את שיאו האישי ביותר משנייה וקבע זמן של 48.12 שניות. בכך הפך לאחד מהשחיינים המהירים בעולם.
ביוגרפיה > שיאן עולם

באליפות אירופה בשחייה שנערכה באיינדהובן, הולנד במרץ 2008 קבע ברנאר שני שיאי עולם, ב-100 מטר חופשי שהחזיק מעמד ארבעה חודשים וחצי, בתוצאה 47.50 שניות, והשלים שיפור של 1.7 שניות בתשעה חודשים וב-50 מטר חופשי בזמן של 21.50 שניות, אך שיאו זה החזיק מעמד רק ארבעה ימים ונשבר על ידי איימון סאליבן האוסטרלי. התקדמותו המהירה בגיל מבוגר יחסית העלתה סימני שאלה בקרב עמיתיו השחיינים אך ברנאר טוען כי אינו משתמש בחומרים אסורים. הצלחתו יוחסה בין השאר לחליפת השחייה לייזר רייסר החדשה של ספידו אותה לבש בעת שבירת השיאים.
ביוגרפיה > אלוף אולימפי

באולימפיאדת בייג'ינג (2008) זכה ברנאר ב-3 מדליות, אחת מכל סוג. במשחה הראשון הוא זכה במדליית כסף. במשחה השליחים 4X100 חופשי, שיאו ב-100 מטר חופשי נשבר על ידי איימון סאליבן ששחה ראשון בתוצאה של 47.24 שניות. ברנאר ששחה רביעי ואחרון שחה, ב"זינוק שליחים" בתוצאה של 46.73 שניות והפסיד בקרב צמוד לג'ייסון ליזאק מארצות הברית שקבע את התוצאה המהירה בהיסטוריה ב"זינוק שליחים" 46.06 שניות והעניק את מדליית הזהב לארצות הברית בשיא עולם חדש של 3:08.24 דקות, לפני צרפת שקבעה שיא אירופה חדש של 3:08.32 דקות ואוסטרליה שקבעה שיא אוקיאניה חדש של 3:09.91 דקות. במשחה השני, הוא זכה במדליית זהב במשחה ל-100 מטר חופשי בתוצאה של 47.21 שניות. בשלב חצי הגמר במשחה ל-100 מטר חופשי הוא קבע שיא עולם חדש של 47.20 שניות, אך מיד במקצה השני של חצי הגמר שבר סאליבן את שיא העולם שוב והעמידו על 47.05 שניות. במשחה השלישי, הוא זכה במדליית ארד, במשחה ל-50 מטר חופשי בתוצאה שחל 21.49 שניות, אחרי סזאר סיילו מברזיל שקבע שיא אולימפי חדש של 21.30 שניות) ובן ארצו אמורי לבו (21.45 שניות).
באליפות צרפת הפתוחה שנערכה במונפלייה ב-23 באפריל 2009 קבע ברנאר שיא עולם פעם נוספת ב-100 מטר חופשי בתוצאה של 46.94 שניות.
באליפות העולם בשחייה שנערכה ברומא, איטליה בשנת 2009 זכה ברנאר במדליית ארד במשחה שליחים 4x100 מטר חופשי בתוצאה של 3:09.89 דקות, אחרי ארצות הברית שקבעה שיא אליפות חדש של 3:09.21 דקות ורוסיה (3:09.52 דקות).
באליפות העולם בשחייה שנערכה בשאנגחאי, סין בשנת 2011 זכה ברנאר בשתי מדליות, כסף וארד. מדליית כסף במשחה שליחים 4x100 מטר חופשי בתוצאה של 3:11.14 דקות, אחרי אוסטרליה (3:11.00 דקות) ולפני ארצות הברית (3:11.96 דקות), כשחיין ראשון הוא קבע תוצאה של 48.75 שניות ומדליית ארד במשחה ל-50 מטר חופשי בתוצאה של 21.92 שניות, אחרי סזאר סיילו (21.52 שניות) ולוקה דוטו מאיטליה (21.90 שניות).
ברנאר כשל במבחנים הצרפתיים לאולימפיאדת לונדון (2012) שנערכו במסגרת אליפות צרפת בשחייה שנערכה במרץ 2012 לאחר שסיים רק במקום חמישי במשחה ל-50 מטר חופשי ובמשחה ל-100 מטר חופשי.
באליפות אירופה בשחייה שנערכה בדברצן, במאי אותה שנה זכה ברנאר בשתי מדליות, זהב וכסף. מדליית זהב במשחה שליחים 4x100 מטר חופשי (3:13.55 דקות) ומדליית כסף במשחה ל-100 מטר חופשי (48.95 שניות). נוסף לכך, הוא סיים במקום שביעי במשחה ל-50 מטר חופשי (22.24 שניות) ובמקום רביעי במשחה שליחים 4x100 מטר מעורב (3:35.41 דקות).
באולימפיאדת לונדון (2012) זכה ברנאר במדליית זהב במשחה שליחים 4x100 מטר חופשי לאחר ששחה בשלב המוקדמות.
זמן קצר לאחר האולימפיאדה, בספטמבר 2012, הודיע ברנאר על פרישתו משחייה.
תארים והישגים

ברנאר זכה בתואר שחיין השנה באירופה בשנת 2008.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-50 מטר חופשי
התפתחות שיא העולם במשחה ל-100 מטר חופשי
הערות שוליים

↑  Archive Team, Olympic Champion Alain Bernard Makes Retirement Official, Swimming World News, ‏2012-09-22 (באנגלית אמריקאית)
| --- | --- |
בקרת זהויות :  BnF: cb161900706 (data)  ISNI: 0000 0004 3982 4189  MusicBrainz: a12be176-c2fa-4651-a6cc-8429eeb714c0  SUDOC: 149969651  VIAF: 225760880   WorldCat (עם VIAF): 225760880
אלפרד וינר

| --- | --- |
אין תמונה חופשית
 לידה:  16 במרץ 1885 פוטסדאם, הקיסרות הגרמנית 
 פטירה:  4 בפברואר 1964 (בגיל 78) לונדון, הממלכה המאוחדת 
 מדינה:  גרמניה 
 בן או בת זוג:  Margarete Wiener 
 פרסים והוקרה:  צלב המפקד של מסדר המצוינות של הרפובליקה הפדרלית של גרמניה 
 
אלפרד וינר (בגרמנית: Alfred Wiener;‏ 16 במרץ 1885, פוטסדם – 4 בפברואר 1964, לונדון) היה עיתונאי וחוקר יהודי-גרמני אשר הקדיש חלק ניכר מחייו לחקר פשעי הנאצים. וינר ידוע בעיקר בזכות העובדה שצפה את הסכנה הגלומה בנאציזם, וייסד אוסף שנודע לימים כאוסף וינר. האוסף שמור מאז 1980 בספריית וינר לחקר התקופה הנאצית והשואה באוניברסיטת תל אביב.
קורות חיים

וינר נולד בפוטסדאם בשנת 1885. בגיל 3 עברה משפחתו לגור בעיירה ליד פוזנן, קרוב לגבול עם פולין, וכשהיה בן 11 חזרו לפוטסדאם, שם סיים את לימודיו בתיכון בגימנסיום ויקטוריה האוונגליסטי (Evangelische Victoria-Gymnasium). בגיל 18 החל ללמוד לימודי דת בברלין בבית המדרש הגבוה למדעי היהדות, אך ויתר בסופו של דבר על מסלול ההכשרה לרבנים. הוא החל ללמוד מזרחנות, היסטוריה ופילוסופיה באוניברסיטת ברלין. ב-1907 נסע למזרח התיכון מטעמי בריאות, וניצל את שהותו שם כדי לטייל באזור וללמוד עליו. כאשר חזר המשיך את לימודיו באוניברסיטת ברלין, וסיים לבסוף את לימודיו בשנת 1913. בשנת 1915 הוא גויס לצבא הגרמני ונלחם במלחמת העולם הראשונה. הוא זכה לעיטור צלב הברזל על פועלו, ולאות סהר הברזל שהוענק למי שלחם במזרח הקרוב.
בזמן רפובליקת ויימאר מצא וינר עבודה בתור מזכיר באגודה המרכזית של אזרחים גרמנים בני הדת היהודית, שם הפך במהרה לאחד החברים הבולטים. עד עזיבתו את גרמניה ב-1933 נשאר וינר בתפקיד בכיר באגודה. וינר זיהה את הסכנה הגלומה בתנועות הימין הקיצוניות בגרמניה כבר בשנת 1925. ב-1926 ערך ביקור בארץ ישראל מטעם האגודה, ובעקבותיו כתב ספר על האזור הכולל מידע על ההתיישבות הציונית. ב-1928 ייסד את "לשכת וילהלמשטראסה" (Büro Wilhelmstrasse) שתיעדה את הפעילות הנאצית בגרמניה ופרסמה חומר אנטי-נאצי עד שנת 1933. באותה שנה נמלט וינר מגרמניה הנאצית לאמסטרדם, ושם, יחד עם ד"ר דוד כהן מאוניברסיטת אמסטרדם, ייסד את "המשרד היהודי המרכזי למידע" (אנגלית Jewish Central Information Office, בראשי תיבות: JCIO), שהיה לימים לאוסף הקרוי על שמו. ב-1939 עקר וינר עם האוסף ללונדון.
במשך רוב שנותיה של מלחמת העולם השנייה שהה וינר בארצות הברית, עסק באיסוף חומר ועבד בשירות ממשלות ארצות הברית והממלכה המאוחדת. ב-1945 הפך את מרכז המידע לספרייה ולמרכז מחקר. 
בשנת 1955 הוענק לווינר "צלב השירות הפדרלי" (Bundesverdienstkreuz), העיטור האזרחי הגבוה ביותר שהוענק בגרמניה המערבית.
וינר נפטר בלונדון בשנת 1964.
בשנת 1997 יצאה לאור ביוגרפיה של וינר, מאת בן בארקו (Barkow).
לקריאה נוספת

Ben Barkow: Alfred Wiener and the making of the Holocaust Library. London: Vallentine Mitchell 1997. ISBN 0-85303-328-5